CELEX: 32008R1314
Language: mt
Date: 2008-12-19 00:00:00
Title: Regolament tal-Kummissjoni (KE) Nru 1314/2008 tad- 19 ta’ Diċembru 2008 li jemenda għall-102 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban

20.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 344/64
            
         REGOLAMENT TAL-KUMMISSJONI (KE) Nru 1314/2008
   tad-19 ta’ Diċembru 2008
   li jemenda għall-102 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban tal-Afganistan (1), u b'mod partikolari l-ewwel inċiż ta' l-Artikolu 7(1) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mis-sekwestrar ta' fondi u riżorsi ekonomiċi skont dak ir-Regolament.
            
         
               (2)
            
            
               Fis-26 ta' Settembru u fit-2 ta' Diċembru 2008, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jemenda l-lista ta' persuni, gruppi u entitajiet li għalihom l-iffriżar ta' fondi u riżorsi ekonomiċi għandhom japplikaw, billi jneħħi żewġ persuni mil-lista. L-Anness I għandu għalhekk ikun emendat.
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 hu emendat kif stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
      Magħmul fi Brussell, 19 ta’ Diċembru 2008.
      
         
            Għall-Kummissjoni
         
         Eneko LANDÁBURU
         
            Direttur Ġenerali għar-Relazzjonijiet Esterni
         
      
   
   
      (1)  ĠU L 139, 29.5.2002, p. 9.
   
      ANNESS
      L-Anness I għar-Regolament (KE) Nru 881/2002 huwa emendat kif ġej:
      L-annotazzjoni li ġejja għandha titneħħa mill-intestatura “Persuni naturali”:
      
                  (1)
               
               
                  Mohamad Nasir ABAS (alias (a) Abu Husna, (b) Addy Mulyono, (c) Malik, (d) Khairudin, (e) Sulaeman, (f) Maman, (g) Husna), Taman Raja Laut, Sabah, Il-Malasja; data tat-twelid: 6 ta' Mejju 1969, post tat-twelid: Singapor; nazzjonalità: Malażjana; Numru tal-Passaport: A 8239388; Numru tal-identifikazzjoni nazzjonali: 690506-71-5515.
               
            
                  (2)
               
               
                  Abdullkadir Hussein Mahamud (magħruf ukoll bħala Abdulkadir Hussein Mahamud). Data tat-twelid: (a) 12.10.1966, (b) 11.11.1966. Post tat-twelid: Somali. Tagħrif ieħor: Firenze, l-Italja.